Nordjyllands Politi leder fortsat efter den røver, der torsdag aften slog til mod en købmand i bydelen Vejgaard i Aalborg. Røveriet skete ved 20-tiden, hvor røveren gik ind i Spar købmanden på Doravej 1. Her spurgte han ekspedienten efter cigaretter, og da ekspedienten vendte sig om, tog han penge fra kassen. Gerningsmanden løb fra købmanden i ukendt retning med et par tusinde kroner på lommen. Siden torsdag aften har Nordjyllands Politi ledt efter gerningsmanden, og fredag er han stadig ikke fundet. Der er han stadig eftersøgt. Signalement af gerningsmanden: •	Mand •	20-30 år •	Lys i huden •	175-180 cm høj •	Han var iført sort hue, stor, sort vinterjakke og cowboybukser Har du set gerningsmanden, eller har du andre oplysninger i sagen, kan du kontakte Nordjyllands Politi på telefon 114.

Opsummering:
Ved 20 tiden torsdag aften slog en røver til mod Spar Købmanden på Doravej i Aalborg. Fredag leder politiet stadig efter manden.